Diari Oficial de la Generalitat Valenciana


Sumari del DOGV 4425, del 24-01-2003 (2003/298)

Notificació a Black Dog Pub, SL. Expedient número I-2002/0248.
--------------------------------------------------------------

### Dades del document

Número de DOGV
:   4425

Data del DOGV
:   24-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/298


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Black Dog Pub, SL. Expedient número I-2002/0248. [2003/A298]
  
De conformitat amb el que ha acordat la Secretaria General i, segons que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte, es notificar a Black Dog Pub, SL, ?representant José Manuel Piñero Tendero, l'últim domicili conegut del qual és carrer García Morato, número 8, de la localitat d'Alacant?, l'acord d'iniciació I-2002/0248 de data 17 d'octubre de 2002, dictat en l'expedient sancionador, que tramita el Servici d'Espectacles i Establiments Públics:
  
«Vista la denúncia formulada per la unitat de la policia autonòmica i realitzades les actuacions prèvies pertinents de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels fets següents:
  
El dia 20 de maig de 2002, a les 02.00 hores, es va realitzar una inspecció a l'establiment denominat Sala de Fiesta Stereo, sítia al carrer Pintor Velázquez, 9, 7, esquerra, d'Alacant, el propietari de la qual és la mercantil Black Dog Pub, SL, domiciliada al carrer García Morato, número 8, d'Alacant, i va verificar-se que l'eixida d'emergència, consistent en dos portes de fusta, es trobava obstaculitzada per un rober i, a més a més, era el lloc on el porter cobrava l'entrada a l'espectacle que es realitzava. Igualment, mancava de cartell anunciador, dels fulls de reclamacions i de la prohibició d'entrada a menors de 16 anys.
  
Els referits fets poden constituir unes infraccions qualificades de molt greu, greu i lleu, tipificades en els articles 23.b, 22.f, 21.d de la Llei 2/1991, d'Espectacles, Establiments Públics i Activitats Recreatives, la sanció de les quals està determinada en l'article 26.c de la citada llei, el qual establix:
  
Les faltes molt greus seran sancionades amb multa en quantia de 6.010,13 a 60.101,21 d'euros, suspensió d'autorització en matèria de locals o recintes, instal·lacions o servicis per termini no superior a un any, revocació definitiva d'autoritzacions en matèria de locals o recintes, instal·lacions o servicis baixa de les empreses del registre corresponent amb la prohibició d'organització d'espectacles o activitats recreatives per temps no superior a un any, clausura de locals.
  
La comissió d'infraccions molt greus podrà implicar, independentment de la sanció pecuniària que corresponga, la suspensió o prohibició d'espectacles o activitats concretes, mentre no s'esmenen les deficiències que hagen originat la imposició d'aquelles.
  
En el present supòsit es proposa una sanció de 6.160,37 euros.
  
Les faltes greus seran sancionades amb multa en quantia de 601,02 a 6.010,12 euros, suspensió d'autorització en matèria de locals o recintes, instal·lacions o servicis per termini no superior a sis mesos, i en el present supòsit la sanció seria de 751,37 euros.
  
Les faltes lleus seran sancionades amb l'advertiment i/o multa en quantia fins a 601,01 euros, i en el present supòsit la sanció seria de 300,51 euros.
  
El total de les sancions és de 7.212,25 euros.
  
Tot això sense perjuí del que resulte de la instrucció. L'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
En vista del que disposa l'article 31 de la citada Llei 2/1991, de la Generalitat Valenciana; articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1398/1993, de 4 d'agost, s'acorda:
  
La incoació de l'expedient sancionador corresponent contra la mercantil Black Dog Pub, SL ?rep. José Manuel Piñero Tendero, per presumpta infracció de l'article 23.b, 22.f, 21.d de la Llei 2/1991, amb l'advertiment que, d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, i en este cas es resoldrà el procediment amb la imposició de la sanció procedent.
  
Igualment, s'acorda nomenar instructora i secretària de l'expedient sancionador Walenka Arévalo Caballero i Mª Angeles Sebastiá Rodríguez respectivament, a les quals els serà notificat en forma este nomenament, i també als inculpats, de conformitat amb el que establix l'article 135 de la Llei 30/1992, LRJPAC, i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 de la citada Llei 30/1992, LRJPAC.
  
En virtut del que establix l'article 16.1 del Reial Decret 1.398/1993, es concedix un termini de 15 dies comptats a partir del sendemà a la notificació del present acord, perquè aporte totes les al·legacions, documents o informacions que estime convenients, amb l'advertiment que si no efectua les al·legacions sobre el contingut de la iniciació del procediment en el dit termini, el present acord podrà ser considerat com a proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè valga de notificació a la mercantil susdita, lliure el present edicte.